A touz cels qui verront et orront ces presentes lettres, nos, officiaulx de la cort de honorable homme Monsieur l’arcediacre
d’Avalon, faceons savoir que en nostre presence por ce espiciaulmant est estaubliz Odoz li Chaz de Vielli Le Most…,
valez Monsieur le duc, hay cognehu et confessey pour devant nouz que Guillaumes de Salive, clerc, chastellons
d’Avalon, dou comandemant dou dit Monsieur le Duc de noble homme Monsieur Dreuhe d’Aisy, chevalier, et de hono-
rauble homme Maistre Auxeaul Peauldre, clerc dou dit Monsieur le Duc, hay tenu a Avalon bien leaul-
mant et soffisaumant le dit Odot et le grant chevaul de noble homme Monsieur Jehan de Sauvoigny, chevalier
dou dit Monsieur le Duc, et deux le mardi jour de saint Mathias l’Apostre1 jusques le mardi après l’uictave2
des feux3, liquelx termes contient XXI jour4, et hay administrey audit Odot, por le terme dessus dit et au
dit chevaul toutes les missions et les despans qui hont estey faiz qui hont estey necessaire pour le dit
Odot et pour ledit chevaul. C’est assavoir : prins por le mareschaut por son salaire et pour forge,
trante soulz. Item por miez, por oile, por vinaigre por q.. ( ?) et por ving, quatre soubz. Item por un drap de
lit que le diz chevaux hay gastey, quinze deniers. Item pour le despens dou dit chevaul de foin et
d’avoine nuit et jour, vint deniers pour jornée : pour ledit terme trante et cinc soubz5. Item pour
I soulers por ledit valet et pour ses estivaulx apareillier, quatre soubz doux deniers. Item por
les despans de bouche dou dit valet por les diz vint et ung jour pour journée quinze deniers,
vint et seix souz et iii trois deniers6. Item pour l’alée dou dit Odot deux Avalon a Viloines pour
ii jourz, sept soubz en argent baillié pour luy pour le chevaul. Ensuit monte la some de
touz ces despans et missions des parties ci-dessus, cent et sept soubz et huit deniers. Ou tesmoin
de laquel chose nous, a la requeste dou dit Odot, havons mis le seaul de la cour dessusdicte a
ces presentes lettres. Donné le mardi dessus dit après l’uictave dex feux, l’am de Nostre Seigneur
troiz cenz trante et ung.
